ЩIэх хьэзыр хъунукъым
ИпэкIи и гугъу фхуэтщIауэ щытащ Шэджэм псым телъ лъэмыжым и сэмэгурабгъу лъэныкъуэм сэкъатышхуэ зэригъуэтам, абы къыхэкIыу ар зэрызэхуащIам.
«Кавказым и гъуэгухэмкIэ Управленэ» федерал IуэхущIапIэм и инженер нэхъыщхьэ Крестин Денис хъыбар къызэрыдигъэщIамкIэ, ухуэныгъэм ехьэлIа проектым 2018 гъэм и гъатхэпэм ирихьэлIэу хэплъэнущ. Абы иужькIэщ ухуэныгъэм текIуэдэну ахъшэр зыхуэдизыр щагъэбелджылынури. Объектыр хьэзыр щыхъунур 2018 гъэм и кIэхэрщ. Лъэмыжыр къагъэщIэрэщIэжыху, транспортыр шынагъуэншэу ижьырабгъумкIэ щызекIуэ зэрыхъунур цIыхухэм гурагъаIуэ.
Шэрэдж Дисэ.
